CELEX: 62010TN0158
Language: et
Date: 2010-04-09 00:00:00
Title: Kohtuasi T-158/10: 9. aprillil 2010 esitatud hagi — Dow Chemical versus nõukogu

19.6.2010   
            
            
               ET
            
            
               Euroopa Liidu Teataja
            
            
               C 161/44
            
         
      9. aprillil 2010 esitatud hagi — Dow Chemical versus nõukogu
      (Kohtuasi T-158/10)
      (2010/C 161/70)
      Kohtumenetluse keel: inglise
      
         Pooled
      
      
         Hageja: The Dow Chemical Company (esindaja: advokaadid J.-F. Bellis, R. Luff and V. Hahn)
      
         Kostja: Euroopa Liidu Nõukogu
      
         Hageja nõuded
      
      
                  —
               
               
                  tühistada nõukogu rakendusmäärus (EL) nr 54/2010 (1) hagejat puudutavas osas;
               
            
                  —
               
               
                  mõista kohtukulud välja nõukogult.
               
            
         Väited ja peamised argumendid
      
      Hageja esitab hagi põhjendamiseks ühe väite, mille kohaselt on vaidlustatud määrusega rikutud alusmääruse (2) artikli 11 lõiget 2 ning seda järgmistel põhjustel:
      
                  —
               
               
                  konstateering, et USA-st pärinevate etanoolamiinide dumpinguhinnaga import jätkub, põhineb ekslikult järeldusel, mis on tehtud dumpinguhindade kohta uurimisperioodil seoses eksportivate tootjatega, kes esindavad üksnes väga väikest osa USA-st toimuvast impordist; uurimisel ei arvestatud asjaolu, et tootja osas, kelle arvele läheb ülekaalukas osa USA-st toimuvast impordist, ei leitud, et ta oleks dumpingus osalenud, ning et seega etanoolamiinide import USA-st üldises arvestuses ei ole toimunud dumpinguhinnaga;
               
            
                  —
               
               
                  konstateering, et väidetav etanoolamiinide dumpinguhinnaga import USA-st on pärast uurimisperioodi kasvanud, põhineb meelevaldsel hinnakvootide valikul, mis ei peegelda hinnasuundumusi pärast uurimisperioodi;
               
            
                  —
               
               
                  konstateering, et USA kasutamata tootmisvõimsus toob kaasa etanoolamiinide ekspordi Euroopa Liitu, põhineb ilmselgel veal, kuna USA-l ei ole kasutamata toomisvõimsust;
               
            
                  —
               
               
                  konstateering, mille kohaselt Hiina poolt aastal 2004 USA-st pärit etanoolamiinidele kehtestatud dumpinguvastased meetmed mõjutavad USA etanoolamiinide eksportijaid müüma suuremaid koguseid Euroopa Liitu, on vastuolus kaubavoogude arenguga aastast 2005;
               
            
                  —
               
               
                  konstateering, mille kohaselt võimalik nõudluse kasv USA-s ja muudel turgudel mõjutab USA tootjaid suunama eksporti Euroopa Liitu, on puhtspekulatiivne;
               
            
                  —
               
               
                  konstateering, et monoelüleenglükooli — mis on, nagu ka etanoolamiinid, etüleenoksiidi tootmisahelas järgmise etapi toode — väga madalad hinnad ja vähene tootmisvõimsuse kasv ajendavad tootjaid minema monoetüleenglükooli tootmiselt üle etanoolamiinide tootmisele, ei ole kooskõlas asjassepuutuvate faktidega ning seejuures on tehtud hindamisviga;
               
            
                  —
               
               
                  kostja arutluskäigus USA ja EL hindade suhte kohta esineb vastuolu, kuna ta näib väivat üheaegselt nii seda, et kõrgemad hinnad Euroopa Liidus ajendavad USA eksportijaid suunama müüki Euroopa Liitu, kui ka seda, et madalamad hinnad Euroopa Liidus sunnivad USA tootjaid müüma Euroopa Liidus dumpinguhindadega.
               
            
         (1)  Nõukogu 19. jaanuari 2010. aasta rakendusmäärus (EL) nr 54/2010, millega kehtestatakse lõplik dumpinguvastane tollimaks Ameerika Ühendriikidest pärit etanoolamiinide impordi suhtes (ELT 2010, L 17, lk 1).
      
         (2)  Nõukogu 22. detsembri 1995. aasta määrus (EÜ) nr 384/96 kaitse kohta dumpinguhinnaga impordi eest riikides, mis ei ole Euroopa Ühenduse liikmed (EÜT 1996, L 56, lk 1; ELT eriväljaanne 11/10, lk 45).